[{"text_idx": "#000000", "text": "Serc\u0302u en la retejo de APE"}, {"text_idx": "#000002", "text": "La printempa Esperanto-renkontig\u0302o (PEKO) estas la s\u0302anco de la jaro lerni Esperanton kaj renkonti la Esperanto-komunumon de Belgio. Danke al la partopreno de multaj flandroj, valonoj, bruselanoj kaj eksterlandanoj, tiu c\u0302i renkontig\u0302o havas internacian etoson. Organizitaj de la Esperanto-Skoltoj, ili proponas aktivadojn por la tuta familio. C\u0302i-jare, PEKO okazis en Tilff, apud Lieg\u0302o. Eventa pag\u0302o - fotoj"}, {"text_idx": "#000003", "text": "Vendredon la 4-an de marto, en c\u0302eesto de la skabeno pri kulturo, la Esperantistoj de Tilff prezentis bros\u0302uron pri la regiono Esneux-Tilff. Vi povas mendi g\u0302in de Eric Nemes."}, {"text_idx": "#000004", "text": "30 septembro - 3 oktobro 2021 Beneluksa Kongreso en Charleroi"}, {"text_idx": "#000005", "text": "Ni havis la s\u0302ancon denove organizi la Beneluksan Esperanto-Kongreson. G\u0302i okazis en Charleroi de j\u0302au\u0306do la 30-an de septembro g\u0302is dimanc\u0302o la 3-an de oktobro 2021. La programo aperis en la revuo Espe\u0301ranto en Marche kaj ankorau\u0306 disponeblas en Eventa Servo. Jen eventa pag\u0302o kun fotoj."}, {"text_idx": "#000006", "text": "5-a de septembro 2021: Esperanta Valonia pikniko"}, {"text_idx": "#000007", "text": "La 5an de septembro okazis la unua \u00ab vespa \u00bb (Valonia Esperanto-asocio) pikniko. Dank\u2019 al niaj afablaj gastigantoj, Jean Annet kaj lia edzino Isabelle, dudeko da esperantistoj festeme kunestadis en ilia bela g\u0302ardeno. La c\u0302ielo bluis kaj la frandinda bufedo abundis. C\u0302eestis krom valonoj ankau\u0306 Kristin de la Belga Esperanto-Federacio (BEF) kaj Nicky, la prezidanto de la Flandra Esperanto-Ligo. Ni revidis ankau\u0306 kelkajn \u00ab malnovulojn \u00bb. La etoso estis tute plac\u0302a, bonhumoriga des pli ke dum tiuj longaj antau\u0306aj apartaj monatoj ni diversgrade travivis solecon. Do tiu kunesta posttagmezo varmigis c\u0302ies koron. Plej multaj partoprenantoj venos al Charleroi, al la Beneluksa Kongreso fine de septembro. Estos plia okazo por denove renkonti konatulojn kaj novulojn c\u0302eeste."}]